ร้านก๋วยเตี๋ยวลุงสมศักดิ์ (ลุงเฮง) ที่เด็ด ก็เห็นจะเป็นน้ำซุปหวาน หอมน้ำต้มกระดูก พร้อมกับกากหมูชิ้นใหญ่ๆที่ใส่มาในก๋วยเตี๊ยวทุกชาม นอกจากนั้นก็ยังมีข้าวผัด ราดหน้า ผัดซีอิ๊ว และเกี๋ยวกรอบเป็นอาหารกินเล่น ทุกอย่างราคา 25 – 30 บาทเท่านั้นครับ ชามแรก บะหมี่แห้ง - จานขนาดกำลังดีเชียวครับ แบบ 2 ชามอิ่มพอดีๆ สำหรับคนที่ค่อนข้างกินจุ แต่ถ้าสาวๆ คิดว่าชามเดียวก็เอาอยู่แล้วครับ บะหมี่แห้งชามนี้ปรุงมาส่วนหนึ่งแล้ว ถ้าไม่ชอบกินรสเผ็ดจัด หวานจัด เค็มจัด หรือว่าเปรี้ยวจัด คิดว่าไม่ต้องปรุงเพิ่มเลยครับ เพราะว่าป้าหงส์ใส่มาแม้กระทั่งพริกป่นแล้วด้วย รสชาติกลมกล่อมดีมากๆครับ

เส้นเล็กต้มยำ - ชามนี้รสเด็ดดีจริงๆครับ รสเปรี้ยวนำ เนื่องจากว่าใช้น้ำส้มสายชูหมักซึ่งมีคนบอกว่าลุงสมศักดิ์ทำเอง แล้วตามด้วยรสเผ็ด มีรสหวานๆ เค็มๆ ตบท้ายสำหรับเครื่องที่ใส่มาก็เยอะมากครับ ทั้งหมูต้มหั่น หมูสับ ถั่วลิสงคั่วบดหยาบๆ กุ้งแห้งตัวแดง ๆ ทำให้นึกถึงก๋วยเตี๋ยวแบบสมัยโบราณที่เคยกินเมื่อสมัยเด็กๆ สำหรับผมจานนี้อร่อยแบบไม่ต้องปรุงเพิ่มเลยครับ

เส้นเล็กแห้ง - จานนี้เป็นเส้นเล็กที่ลวกมานุ่มๆแบกำลังดีใส่เครื่องหมูสับลวก หมูต้มหั่นบางๆ ถั่วลิสงคั่วบดหยาบๆ กุ้งแห้งตัวแดง ๆ ปรุงรสมาแบบพอดีๆ แล้วครับ อร่อยได้เลยแบบไม่ต้องปรุงเพิ่มเลยครับ ผ่านไปผ่านมาอย่าลืมแวะนะครับ